**OPETUS- JA KULTTUURIMINISTERIÖ**

PL 29

00023 Valtioneuvosto

**Viite: OKM/28/010/2017**

**Asia Lausuntopyyntö ammatillisen koulutuksen reformin asetuksista**

Opetus- ja kulttuuriministeriö on pyytänyt lausuntoa seuraavista asetusluonnoksista:

* opetus- ja kulttuuriministeriön asetus ammatillisen koulutuksen tutkintorakenteesta
* opetus- ja kulttuuriministeriön asetus opiskelijaksi ottamisen perusteista ammatillisessa perustutkintokoulutuksessa
* opetus- ja kulttuuriministeriön asetus oppisopimuskoulutuksessa olevan opiskelijan
* opintososiaalisista eduista koulutuksen järjestäjän oppimisympäristöissä

tapahtuvan osaamisen hankkimisen ajalta

* valtioneuvoston asetus ammatillisen koulutuksen, lukiokoulutuksen ja perusopetuksen jälkeisen valmistavan koulutuksen hakumenettelystä annetun valtioneuvoston asetuksen muuttamisesta
* valtioneuvoston asetus opetus- ja kulttuuritoimen rahoituksesta annetun valtioneuvoston asetuksen muuttamisesta
* opetus- ja kulttuuriministeriön asetus eräiden oppilailta perittävien maksujen perusteista annetun opetusministeriön asetuksen muuttamisesta.

**Keski-Uudenmaan koulutuskuntayhtymä toteaa lausuntonaan seuraavaa:**

Keski-Uudenmaan koulutuskuntayhtymä yhtyy AMKE ry:n asetuksista antamiin lausuntoihin lukuun ottamatta seuraavia kohtia:

Keski-Uudenmaan koulutuskuntayhtymä esittää yhteishaun aikataulun siirtämistä myöhemmäksi keväällä. Tätä perusteellaan mm. sillä, että haun ja valinnan välinen aika ei olisi niin pitkä kuin nykyisin. Esitämme myös harkittavaksi, että ns. VALMA-haku käynnistettäisiin vasta yhteishaun tulosten julkistamisen jälkeen. Tällä vältyttäisiin päällekkäiseltä tai ns. varmuuden vuoksi hakeutumiselta.

Toisin kuin AMKE lausuu, Keski-uudenmaan koulutuskuntayhtymä näkee, että valtakunnallinen kielikoe ei ole tarpeen. Jo nykyisellään jatkuvan haun kautta hakeutuville koulutuksenjärjestäjä järjestään oman kielikokeen opiskeluvalmiuksien varmistamiseksi. Keski-Uudenmaan koulutuskuntayhtymän näkemyksen mukaan kaikkiin koulutuksiin voisi tarpeen mukaan käyttää koulutuksenjärjestäjän omaa harkintaa ja kielikoetta. Tämä olisi myös ammatillisen koulutuksen reformin hengen mukaista.

Järvenpäässä 11.8.2017

Keski-Uudenmaan koulutuskuntayhtymä

Hannu Laurila

kuntayhtymän johtaja

Keski-Uudenmaan koulutuskuntayhtymä  
Sibeliuksenväylä 55 A, 04400 Järvenpää  
Vaihde +358 9 27 381  
Y-tunnus 0213834-5